На 13.04.2018 г. между Община Дупница и УО на ОПРР беше подписан Договор за безвъзмездна финансова помощ № BG16RFOP001-1.029-0003- С01 за изпълнение на проектно предложение BG16RFOP001-1.029-0003 „Подобряване на образователната инфраструктура в гр. Дупница“ по процедура BG16RFOP001-1.029 „Изпълнение на интегрирани планове за градско възстановяване и развитие 2014-2020-Дупница“, приоритетна ос 1 „Устойчиво и интегрирано градско развитие“ по ОПРР 2014-2020.

**Стойност на проектното предложение – 1 300 000 лв.**

**Европейско финансиране – 1 105 000 лв.**

**Национално съфинансиране – 195 000 лв.**

**Срок за изпълнение на проектното предложение – 18 месеца**

Проект "Подобряване на образователната инфраструктура в гр. Дупница" е изготвен съгласно одобрения ИПГВР на община Дупница, насочен към подобряване качеството на стандарт на живот, социална интеграция, възстановяване и опазване на културни и природни ценности и развитие на екологична инфраструктура, водеща до устойчиво и балансирано развитие и модернизация на техническа инфраструктура и градската среда. В дългосрочен план изпълнението на ИПГВР ще подпомогне постигането на визията на града, която определя гр. Дупницa като динамично развиващ се агломерационен център с конкурентоспособна икономика, високи нива на заетост и чиста благоустроена градска среда с грижа за хората в перспектива до 2020 г. В рамките на Приоритетна ос 1 "Устойчиво и интегрирано градско развитие" дейностите в проекта съответстват на изпълнението на инвестиционен приоритет "Инвестиции в образованието, обучението, включително професионалното обучение за придобиване на умения и ученето през целия живот посредством изграждането на образователна инфраструктура и на инфраструктура за обучение." Групите обекти и интервенции, които ще бъдат включени в проекта, с цел постигане на посочения инвестиционен приоритет, и които са в обособените градски територии с преобладаващ социален характер и обществена значимост, включени в ИПГВР, са следните: изграждане на ОДЗ в ж.к. Бистрица и ОУ "Неофит Рилски". В рамките на тези обекти ще бъдат изпълнени всички задължителни енергоспестяващи мерки, както и ще бъдат осъществени дейности по реконструкция и обновяване на сграден фонд и прилежащи дворни пространства и подобряване на достъпа на лица с увреждания до посочените сгради.